हालाँकि, वाचिक परंपरा में गावल-सुनल जाए वाली ई गीतगाथा, उत्तरी भारत के कई क्षेत्रीय भाषा सभ में मौजूद बा, उदाहरण खाती एकर भोजपुरी रूप सुन के ई ना कहल जा सके ला कि मूल रूप से ई कौनों दूसर इलाकाई भाषा के रचना हवे। एह गीत कथा के कुछ हिस्सा अंगरेज बिद्वान लोग एकट्ठा कइल आ अंगरेजी अनुबाद छपवावल लोग। बाद में एकरा के हिंदी साहित्य में भी शामिल कइल गइल आ देवनागरी लिपि में एह रचना (बैसवारी-बुन्देली वाला रूप) के प्रकाशन भइल बा।